CELEX: 32015R2192
Language: hr
Date: 2015-11-10 00:00:00
Title: Uredba Vijeća (EU) 2015/2192 od 10. studenoga 2015. o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine

1.12.2015   
            
            
               HR
            
            
               Službeni list Europske unije
            
            
               L 315/72
            
         UREDBA VIJEĆA (EU) 2015/2192
   od 10. studenoga 2015.
   o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Vijeće je 30. studenoga 2006. donijelo Uredbu (EZ) br. 1801/2006 o sklapanju Sporazuma o partnerstvu u ribarstvu između Europske zajednice i Islamske Republike Mauritanije (1) (dalje u tekstu „Sporazum o partnerstvu”).
            
         
               (2)
            
            
               Posljednji Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu prestao je važiti 16. prosinca 2014.
            
         
               (3)
            
            
               Unija i Islamska Republika Mauritanija 10. srpnja 2015. parafirale su novi Protokol (2) uz Sporazum o partnerstvu (dalje u tekstu „Protokol”). Tim se protokolom plovilima Unije dodjeljuju ribolovne mogućnosti u ribolovnim zonama pod nadležnošću ili jurisdikcijom Islamske Republike Mauritanije.
            
         
               (4)
            
            
               Vijeće je 10. studenoga 2015. donijelo Odluku (EU) 2015/2191 (3) o potpisivanju i privremenoj primjeni Protokola.
            
         
               (5)
            
            
               Trebalo bi utvrditi način raspodjele ribolovnih mogućnosti između država članica za razdoblje primjene Protokola.
            
         
               (6)
            
            
               U skladu s člankom 10. stavkom 1. Uredbe Vijeća (EZ) br. 1006/2008 (4), ako se pokaže da ribolovne mogućnosti dodijeljene Uniji na temelju Protokola nisu u potpunosti iskorištene, Komisija o tome obavješćuje predmetne države članice. Neodgovaranje u roku koji utvrđuje Vijeće smatra se potvrdom da plovila predmetne države članice ne iskorištavaju u potpunosti svoje ribolovne mogućnosti u određenom razdoblju. Vijeće bi trebalo odrediti taj rok.
            
         
               (7)
            
            
               Člankom 14. Protokola predviđa se mogućnost privremene primjene Protokola od datuma njegova potpisivanja.
            
         
               (8)
            
            
               Ova bi se Uredba trebala primjenjivati od datuma potpisivanja Protokola,
            
         DONIJELO JE OVU UREDBU:
   Članak 1.
   1.   Ribolovne mogućnosti utvrđene Protokolom raspodjeljuju se među državama članicama kako slijedi:
   
               (a)
            
            
               kategorija 1 – plovila za lov rakova, osim hlapa i rakovica:
               
                           Španjolska
                        
                        
                           4 150 tona
                        
                     
                           Italija
                        
                        
                           600 tona
                        
                     
                           Portugal
                        
                        
                           250 tona
                        
                     U ovoj kategoriji u mauritanijskim vodama smije biti raspoređeno najviše 25 plovila u isto vrijeme.
            
         
               (b)
            
            
               kategorija 2 – koćarice koje nisu hladnjače i plovila s pridnenim parangalima za lov senegalskog oslića:
               
                           Španjolska
                        
                        
                           6 000 tona
                        
                     U ovoj kategoriji u mauritanijskim vodama smije biti raspoređeno najviše 6 plovila u isto vrijeme.
            
         
               (c)
            
            
               kategorija 3 – plovila za lov pridnenih vrsta osim senegalskog oslića, s alatima koji nisu povlačne mreže:
               
                           Španjolska
                        
                        
                           3 000 tona
                        
                     U ovoj kategoriji u mauritanijskim vodama smije biti raspoređeno najviše 6 plovila u isto vrijeme.
            
         
               (d)
            
            
               kategorija 4 – tunolovci plivaričari:
               
                           Španjolska
                        
                        
                           17 godišnjih dozvola
                        
                     
                           Francuska
                        
                        
                           8 godišnjih dozvola
                        
                     
         
               (e)
            
            
               kategorija 5 – Tunolovci s ribarskim štapovima i plovila s površinskim parangalima:
               
                           Španjolska
                        
                        
                           14 godišnjih dozvola
                        
                     
                           Francuska
                        
                        
                           1 godišnja dozvola
                        
                     
         
               (f)
            
            
               kategorija 6 – koćarice-hladnjače za pelagijski ribolov:
               
                           Njemačka
                        
                        
                           12 560 tona
                        
                     
                           Francuska
                        
                        
                           2 615 tona
                        
                     
                           Latvija
                        
                        
                           53 913 tona
                        
                     
                           Litva
                        
                        
                           57 642 tona
                        
                     
                           Nizozemska
                        
                        
                           62 592 tona
                        
                     
                           Poljska
                        
                        
                           26 112 tona
                        
                     
                           Ujedinjena Kraljevina
                        
                        
                           8 531 tona
                        
                     
                           Irska
                        
                        
                           8 535 tona
                        
                     Za svaku godinu u kojoj je Protokol na snazi države članice dobivaju sljedeći broj tromjesečnih dozvola:
               
                           Njemačka
                        
                        
                           4
                        
                     
                           Francuska
                        
                        
                           2
                        
                     
                           Latvija
                        
                        
                           20
                        
                     
                           Litva
                        
                        
                           22
                        
                     
                           Nizozemska
                        
                        
                           16
                        
                     
                           Poljska
                        
                        
                           8
                        
                     
                           Ujedinjena Kraljevina
                        
                        
                           2
                        
                     
                           Irska
                        
                        
                           2
                        
                     Države članice obavješćuju Komisiju o tome mogu li se određene dozvole staviti na raspolaganje drugim državama članicama.
               U ovoj kategoriji u mauritanijskim vodama smije biti raspoređeno najviše 19 plovila u isto vrijeme.
            
         
               (g)
            
            
               kategorija 7 – plovila za pelagijski ribolov koja nisu hladnjače:
               
                           Irska
                        
                        
                           15 000 tona
                        
                     U slučaju da se te ribolovne mogućnosti ne iskoriste, one se prenose u kategoriju 6 prema načinu raspodjele te kategorije. Irska obavješćuje Komisiju, najkasnije 1. srpnja svake godine u kojoj je Protokol na snazi o tome mogu li se ribolovne mogućnosti staviti na raspolaganje drugim državama članicama.
            
         2.   Uredba (EZ) br. 1006/2008 primjenjuje se ne dovodeći u pitanje Sporazum o partnerstvu.
   3.   Ako zahtjevima za izdavanje ribolovnih odobrenja država članica iz prvog stavka nisu iscrpljene ribolovne mogućnosti utvrđene Protokolom, Komisija uzima u obzir zahtjeve za izdavanje ribolovnih odobrenja drugih država članica u skladu s člankom 10. Uredbe (EZ) br. 1006/2008.
   4.   Rok u kojem države članice moraju potvrditi da ne iskorištavaju u potpunosti ribolovne mogućnosti dodijeljene u skladu sa Sporazumom o partnerstvu, kako je predviđeno u članku 10. stavku 1. Uredbe (EZ) br. 1006/2008, iznosi deset radnih dana od dana kada ih Komisija obavijesti da ribolovne mogućnosti nisu iscrpljene.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od datuma potpisivanja Protokola.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. studenoga 2015.
      
         
            Za Vijeće
         
         
            Predsjednik
         
         P. GRAMEGNA
      
   
   
      (1)  Uredba Vijeća (EZ) br. 1801/2006 od 30. studenoga 2006. o sklapanju Sporazuma o partnerstvu u ribarstvu između Europske zajednice i Islamske Republike Mauritanije (SL L 343, 8.12.2006., str. 1.).
   
      (2)  Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (vidjeti str. 3. ovog Službenog lista.).
   
      (3)  Odluka Vijeća (EU) 2015/2191 od 10. studenoga 2015. o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (vidjeti str. 1. ovog Službenog lista).
   
      (4)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice, te o izmjeni Uredbe (EEZ) br. 2847/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).